        R O M Â N I A

JUDEŢUL HUNEDOARA       

    MUNICIPIUL BRAD

       P R I M A R U L
Nr. 17/11050/29.01.2025
R E F E R A T   D E   A P R O B A R E 
pentru modificarea Hotărârii Consiliului Local al Municipiului Brad nr. 194/2024 pentru aprobarea Programului privind obligaţiile şi responsabilităţile care revin instituţiilor publice, agenţilor economici şi cetăţenilor pentru  buna gospodărire 
 a municipiului Brad în anul 2025 şi  a Programului  de măsuri privind

gestionarea deşeurilor în municipiul Brad, în anul 2025

Prin Hotărârea Consiliului Local al Municipiului Brad nr. 194/2024 a fost aprobat Programul privind obligaţiile şi responsabilităţile care revin instituţiilor publice, agenţilor economici şi cetăţenilor pentru  buna gospodărire a municipiului Brad în anul 2025 (Anexa nr. 1), precum și Programul de măsuri privind gestionarea deşeurilor în municipiul Brad, în anul 2025 ( Anexa nr. 2), în scopul asigurării obiectivelor esențiale pentru comunitate constând în furnizarea de servicii publice de calitate către populație, de igienă și confort,  precum și pentru o continuă înfrumusețare a municipiului Brad.


Având în vedere că, prin art. 62 alin. (1) lit. b) din Ordonanța de Urgență a Guvernului nr. 92/2021 privind regimul deșeurilor, cu modificările și completările ulterioare sunt stabilite contravențiile și sancțiunile ce se aplică, și anume: „(1) Următoarele fapte constituie contravenţie şi se sancţionează după cum urmează: b) cu amendă de la 30.000 lei la 45.000 lei, pentru persoanele fizice, şi de la 50.000 lei la 70.000 lei, pentru persoanele juridice, în cazul încălcării dispoziţiilor art. 20 alin. (3)-(6)” respectiv:
„(3)Abandonarea, aruncarea, precum şi ascunderea deşeurilor sunt interzise.
      (4) Eliminarea, deţinerea, păstrarea deşeurilor în afara spaţiilor autorizate în acest scop sunt interzise.

    (5) Se interzice incendierea oricărui tip de deşeu şi/sau substanţă sau obiect.
      (6) Îngroparea deşeurilor de orice fel este interzisă”, se impune modificarea Anexei nr. 1 (de la punctul 28 la 35) a Hotărârii Consiliului Local al Municipiului Brad nr. 194/2024, ca urmare a prevederilor legale mai sus menționate.


În contextul celor de mai sus am inițiat prezentul proiect de hotărâre prin care am propus modificarea Anexei nr. 1 la  Hotărârea Consiliului Local al Municipiului Brad nr. 194/2024 pentru aprobarea Programului privind obligaţiile şi responsabilităţile care revin instituţiilor publice, agenţilor economici şi cetăţenilor pentru buna gospodărire a municipiului Brad în anul 2025 şi  a Programului  de măsuri privind gestionarea deşeurilor în municipiul Brad, în anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 4 din Ordonanţa nr. 2/2001 privind regimul juridic al contravenţiilor, cu modificările şi completările ulterioare, ale art. 1 alin. (2),  art. 4, art. 8 şi Capitolul III din O.G. nr. 21/2002 privind gospodărirea localităţilor urbane şi rurale, cu modificările şi completările ulterioare, ale O.U.G. nr.  92/2021 privind regimul deşeurilor, cu modificările și completările, ale art. 6, art. 31 şi art. 70 din O.U.G. nr. 195/2005 privind protecţia mediului, actualizată, ale art. 129 alin. (2) lit. c), alin. (7) lit. s) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

